આ ‘પ્રસંગપરાગ’ને મસ્તકના પુસ્તકમાં આજીવન સાચવી રાખવા જેવી છે. સમગ્ર વિશ્ર્વમાં બધા વ્હાલથી કામ થયાં છે, વેરથી તો બગડ્યાં જ છે. વિનમ્રતા સામે અહંકાર પાણી બતાવી શકતું નથી. બલ્કે પાણી ભરે છે. ગર્વ કિયો સોઈ નર હાર્યો. સુખ, સંપત્તિ, પુત્ર, સેના, સહાયકો, જયજયકાર, વિજય, બળ, બુદ્ધિ અને બડાઈના દસ મસ્તકધારી રાજા રાવણનું પણ અભિમાન ટક્યું નથી, તો આપણું શું ગજું, ગજવું અને ગાજવું ! જિંદગીનું સોનેરી સૂત્ર છે કે ખુશ રહેવું અને સૌને ખુશ રાખવા. રસ્તા પરના ભિખારીના કોઈ દુશ્મન હોતા નથી અને સમૃદ્ધ લોકોના કારણ વગરના દુશ્મન હોય છે. તમે ચાલીને જતા હો ત્યાં સુધી લોકોને કોઈ વાંધો હોતો નથી, પણ જેવા કારમાં બેસવાનું શ કરો કે લોકોના પ્રશ્ર્નો શ થાય છે. આપણે મોજમાં રહીએ છીએ લોકોને એ જ તકલીફ છે. ગરીબાઈનાં ગીત ગાઈએ તો વાંધો નથી, જેવું મોજનું મુક્તક છેડો કે વિવેચન શરૂ કરે છે. सबसे बडा रोग क्या कहेंगे लोग । આવા ઓટલા અધ્યક્ષ અને ચોરાના ચેરમેન માટે એક જ સૂત્ર હોય ‘ઇગ્નોરાય નમ:’. જેમ જેમ તમે આગળ વધતા જશો એમ એમ તમારી ઈર્ષા કરનારા લોકોની સંખ્યા વધતી જશે. ત્યારે આ મંત્ર મનોમન બોલી લેવો.